સુપ્રીમ કોર્ટના આદેશ પ્રમાણે નીટની એક્ઝામ પહેલી મેના રોજ લેવાનો નિર્દેશ કર્યો છે ત્યારે હાલમાં ગુજરાતના વિદ્યાર્થીઓ અવઢવમાં મૂકાયા છે કે તેમણે ગુજકેટની તૈયારી કરવી કે નીટની પરીક્ષાની. આ મુદ્દે આજે સવારથી જ વિદ્યાર્થીઓ તથા વાલીઓએ હોબાળો મચાવ્યો છે. ગુજકેટની તૈયારી કરતા વિદ્યાર્થીઓ ગુજરાતી ભાષામાં તૈયારી કરતા હોય છે, પરંતુ હવે નીટ એકઝામના કારણે વિદ્યાર્થીઓને ભાષાને પણ સમસ્યા ઊભી થઇ છે. આ હોબાળાને પગલે ગુજકેટ મુદ્દે આજે સરકારની મેડિકલ પ્રવેશ સમિતિ સાથે બેઠક મળવાની છે.